Viborger Samler, 1841-10-21
J Augsb. Allg. Zeit. har sein Däne udførligen udviklet, hvilke commercielle Fordeele Danmark kunde have af at tiltræde den tydske (5. preussiske) Toldforening; med en vis Glæde have ogsaa andre tydske Blade med Vink givet tilkiende, at de Danske muligen med Glæde saae, at Danmark modtog Jnvitationen til det danske Riges Jndlemmelse i det tydske Forbund. Men hine ovenomtalte tydske Blade kjende neppe den danske Nations politiske Troesbekiendelse i denne Sag. Kjøbenhavnsposten har ogsaa strax i denne Anledning med stærke Udtryk protesteret paa de Danskes Vegne. Engang var Holland, Gjenstanden for lignende ømme Bestræbelser: "Hollænderne - siger Kjøbenhavnsposten - vilde ikke opoffre Selvstændighed, Nationalitet og constitutionel Frihed for at komme til at sortere under Forbundsregjeringen i Frankfurt. Og nu det danske Folk, mon det skulde attraae at faae Forbundsregjeringens Beslutninger gjort gjeldende Norden for Eideren mon det ønsker Spørgsmaalet om vort Fædrelands statsretlige Udvikling gjort afhængige af udenlandske Diplomater med saadanne Grundanskuelser som de, der hidtil have været dominerende i Frankfurt, mon det er tilbøieligt til at indvilge i en Opgivelse af dets politiske Selvstændighed, mon det ikke skulle harmes ved Tanken om at komme til at ombytte den Rest af Trykkefrihed, vi endnu have tilbage, med tydsk Censur, der alene gjør enhver constitutionel Forfatning til en Fiction; mon det har Hjerte for en saadan Tilnærmelse - for ikke at sige Sammensmelten - med Østen, at det allerede nu skulde afgjøres, paa hvilken Side det vil stille sig, naar Østen og Vesten en Gang, snart eller seent, udfægte den store Folkekamp, mon det danske Folk vil fornægte Slægtskabet med sine frihedselskende skandinaviske Brødre for at udkaare sig Repræsentanter, hvis Bestræbelser neppe have Folkefrihedens Fremme til Formaal, Den bekjendte store Tyvesag, hvori 29 Personer af begge Kjøn ere implicerede, er nu paakiendt ved LandsOverretten. Denne Sags Gjenstand var en sand Tyvebande, hvilke høre til Sjeldenhederne her i Landet. Den havde fra 1836 til 1839 udøvet sin Virksomhed paa Møen, Falster, Lolland og de tilliggende Øer, og af den store Mængde Tyverier vare de fleste begaaede af flere af de Skyldige samlede. Enkelte af de Skyldige havde for enkelte af Tyverierne før været tiltalte og vare frifundne for Straf af Mangel paa Beviis, men bleve nu paany tiltalte for de samme Tyverier, ifølge en kongelig befaling. For at give et Begreb om Bandens Virksomhed maa vi her indskrænke os til nogle Hovedmomenter. De 3 mærkeligste Deeltagere vare: 1) Møllersvend Niels Lassen. Han dømtes for 19 fuldbyrdede natlige Jndbrudstyverier, 3 natlige Jndbrud, hvor selve Tyverierne ikke kom til Fuldbyrdelse, forsætlige Attentater af samme Slags, hvor selve Jndbrudet ikke naaede Fuldkommenhed, desuden en stor Mængde simple Tyverier, hvoriblandt dog et grændsede nær til Jndbrud, endvidere 2 Hælerier. Han var for dømt som Militair for Falsk til 20 Dages Vand og Brød og dømtes nu til Fæstningsarbeide for Livstid. 2) Søren Hansen var deelagtig med Nr. 1 i 10 af dennes fuldbyrdede Jndbrudstyverier, selv Hovedmand for 3 andre natlige Jndbrudstyverier, et Jndbrud (1839), hvor Tyveriet dog ikke kom til Fuldbyrdelse hos Møller Kølle, som nu boer i Kbhavn, 5 Atten tater paa Jndbrud, endeel mindre Tyverier, hvoriblandt 2 Faaretyverier paa Marken, og et Jndbrudstyveri Kl. 7–8 om Aftenen i December, hvilket saaledes ikke hørte under den qvalificerede Straf, da det ikke endnu var Nat; han havde desuden som Medvider og Hæler deeltaget i flere andre Tyverier. Han var tidligere straffet for Tyverier med 15 Dages Vand og Brød og dømtes nu til Fæstningsarbeide for Livstid. 3) Søren Hansens Kone, Karen Marie Rasmusdatter. Hun havde været Deeltagerske med Manden i et af de natlige Jndbrudstyverier og i 2 Attentater paa samme Forbrydelse, og begaaet 4 andre Tyverier i samme Fælledsskab hvoriblandt Faaretyverier, og havde forresten gjort sig skyldig i en Mængde Tyvsmedviderier og Hælerier. Hun var ikke for straffet, og dømtes nu til 8 Aars Tugthuusarbeide. – Af de andre 26 Personer frifandtes 2 for videre Tiltale, de 24 dømtes 3 til Fæstningsarbeide i 16 Aar, 2 i 10 Aar, 2 i 8 Aar, 1 i 6 Aar, 1 i Forbedringshuset i 4 Aar, 2 i 2 Aar, 1 i 18 Maaneder, 1 i 8 Maaneder, 7 paa Vand og Brød fra 6 Gange 5 Dage indtil 5 Dage, og 2 hver til 40 Dages Fængsel paa Fangekost; den ene af disse var en Kone paa 78 Aar, hidtil ustraffet, der dømtes til ringeste Straf for Hæleri i 2 Tyverier med sin Søn.